Jānis Velkme

Jānis Velkme (1876—1962) bija latviešu katoļu garīdznieks, Tautas padomes loceklis.

 Dzīvesgājums 
Dzimis 1876. gada 14. (2. pēc VS) decembrī Stirnienes pagastā, mācījās katoļu garīgajā seminārā.

Bija Kalupes draudzes prāvests (1906—1912), līdztekus arī Kalupes lauksaimniecības biedrības dibinātājs un priekšsēdētājs (1908—1912). Vēlāk Aglonas draudzes prāvests (1913—1929) un Latgaliešu palīdzības biedrības karā cietušajiem Aglonas nodaļas vadītājs. 1917. gada Latgales latviešu kongresa dalībnieks.

Pēc Latvijas valsts pasludināšanas bija Tautas padomes locekļa aizvietotājs (substitūts) no Latgaliešu frakcijas,Latvijas Tautas padome (stenogrammas). Rīga, 1920. Rēzeknes dekanāta dekāns (1920—1928), Latgales Lauksaimniecības biedrību savienības vadītājs, Latvijas lauksaimniecības kameras loceklis), laikraksta "Latgolas Vōrds" redaktors (1926—1928).

Otrā pasaules kara laikā 1944. gadā devās bēgļu gaitās uz Vāciju, 1951. gadā izceļoja uz ASV.

Mūža beigās rakstīja atmiņas, kuras izdotas 1995. gadā Antona Zalāna sakārtojumā.
Miris 1962. gada 4. martā ASV.latgalesdati.du.lv

 Atsauces 

Kategorija:1876. gadā dzimušie
Kategorija:Tautas padomes locekļi
Kategorija:ASV latvieši